Diari Oficial de la Generalitat Valenciana


Sumari del DOGV 3174, del 02-02-1998 (1998/289)

ORDRE de 22 de desembre de 1997, per la qual es rectifica una errada material detectada en l'Ordre del ministre d'Agricultura de 20 de novembre de 1963, publicada en el Butlletí Oficial de la Província d'Alacant, de 17 de desembre de 1963, per la qual s'aprova la delimitació de la forest núm. 51 del catàleg d'utilitat pública d'aquella província, denominada Serra de Santa Pola, pertanyent a l'Ajuntament de Santa Pola, i situada en aquest terme municipal, referent a la sol·licitud presentada pels hereus del Sr. Vicente Blasco Sánchez.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3174

Data del DOGV
:   02-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/289


Data del document
:   22-12-1997

Organisme emissor
:   Conselleria de Medi Ambient

Tipus de document
:   Ordre

Correcció d'errades

ORDRE de 22 de desembre de 1997, per la qual es rectifica una errada material detectada en l'Ordre del ministre d'Agricultura de 20 de novembre de 1963, publicada en el Butlletí Oficial de la Província d'Alacant, de 17 de desembre de 1963, per la qual s'aprova la delimitació de la forest núm. 51 del catàleg d'utilitat pública d'aquella província, denominada Serra de Santa Pola, pertanyent a l'Ajuntament de Santa Pola, i situada en aquest terme municipal, referent a la sol·licitud presentada pels hereus del Sr. Vicente Blasco Sánchez. [1998/X289]
  
El Sr. Joaquin Blasco Martínez i altres, com a hereus del Sr. Vicente Blasco Sánchez, han presentat una sol·licitud en la qual se sol·licita la modificació de l'Ordre Ministerial de 20 de novembre de 1963, per la qual es va aprovar la delimitació de la forest núm. 51 del catàleg d'utilitat pública de la província d'Alacant, en el sentit que siga reconeguda al seu favor la qualitat de confrontant de la forest entre els pals 433 i 434.
  
Atès que, mitjançant l'Ordre del Ministeri d'Agricultura, Pesca i Alimentació de 3 de gener de 1984, es va aprovar una delimitació complementària de la forest núm. 51, com a conseqüència del fet que en una ordre anterior del Ministeri d'Agricultura s'havia aprovat la permuta d'una parcel·la de 274,3069 ha, per unes altres dues parcel·les amb una superfície conjunta de 280,0595 ha, que van quedar incorporades a la forest, i amb aquesta nova delimitació es pretenien establir els nous límits de la forest.
  
Atès que la delimitació complementària no va alterar el que establia la delimitació de 1963, entre els pals 433 i 434, objecte d'aquesta ordre.
  
Vistos els informes presentats en els quals es posa de manifest que:
  
El 15 de setembre de 1956 es va estendre una acta de fitació en la qual es va atendre la reclamació formulada pels hereus del Sr. Vicente Blasco Sánchez, no conformes amb la línia traçada el dia 13 del mateix més, i s'alcen i es descriuen quatre nous pals, denominats u prima (1'), dos prima (2'), tres prima (3) i quatre prima (4), amb la qual cosa es reconeixen les pretensions dels reclamants.
  
L'informe de l'enginyer operador de la delimitació es manifesta en el mateix sentit que l'acta de l'apartat anterior.
  
És, en primer terme, en l'informe del cap del districte forestal, en fer la proposta dels límits de la forest, on s'atribueix la qualitat de limítrof a la propietat del Sr. Antonio González.
  
L'error es transmet a l'ordre d'aprovació, on queda de manifest, ja que en el cinquè paràgraf es diu textualment: ?(...) i a la qualitat de confrontant amb els hereus del Sr. Vicente Blasco Sánchez, no obstant tractar-se de terrenys repoblats pel Patrimoni Forestal de l'Estat, ja que els treballs es van fer a proposta de les persones interessades, i es va acceptar la línia 272-3 SJW7 PTA3 PTA4 PTA434, en comptes de la línia recta 433-434 fitada en un principi- mentre que en la descripció dels límits, es diu que les terres que són confrontants són les del Sr. Antonio González.
  
D'acord amb l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre revocació d'actes i l'apartat 2 d'aquest, sobre la rectificació dels errors materials que s'hi produïsquen, tenint en compte les facultats que tinc atribuïdes,
  
ORDENE
  
Article 1
  
Rectificar l'errada material detectada en l'Ordre Ministerial de 20 de novembre de 1963, per al qual es va aprovar la delimitació de la forest núm. 51, Serra de Santa Pola, del catàleg d'utilitat pública de la província d'Alacant, modificant la descripció del límit oest de la forest, que quedarà com es descriu tot seguit:
  
?Oest: des del pal 391 fins el 547, on acaba la forest en unir-se amb l'1, limita amb cases i terres comunals del poble de Santa Pola, cultius de diversos particulars, tenint en compte que limita amb finques dels hereus del Sr. Vicente Blasco Sánchez entre els pals 476-7 FSP5 PTA3 PTA4 PTA434, a partir d'aquest darrer limita amb propietats del Sr. Antonio González fins el pal 458, on limita amb terrenys del Sr. Tomás García Sarboní, tot seguit del Sr. Mariano Fuentes Cerdá, altres cultius de diversos particulars, terreny muntanyós de la Torre del Molí i la carretera d'Alacant a Cartagena amb diversos cultius de particulars?.
  
DISPOSICIÓ FINAL
  
Contra aquesta ordre les persones interessades podran interposar recurs contenciós administratiu en el termini de dos mesos, comptadors a partir de l'endemà de la publicació davant la sala contenciosa del Tribunal Superior de Justícia de la Comunitat Valenciana, d'acord amb el que disposen els articles 58 i següents de la Llei Reguladora de la Jurisdicció Contenciosa Administrativa.
  
Abans d'aquesta interposició caldrà comunicar-ho al Consell de la Generalitat Valenciana, d'acord amb el que disposa l'article 110.3 del Règim Jurídic de les Administracions Públiques i del Procediment Administratiu Comú.
  
València, 22 de desembre de 1997
  
El conseller de Medi Ambient,
  
JOSÉ MANUEL CASTELLÁ ALMIÑANA